Francoska rokometna reprezentanca je na mednarodnih turnirjih prvič nastopila na svetovnem prvenstvu v Nemčiji leta 1954. Prvi večji uspeh je bila bronasta medalja na olimpijskih igrah v Barceloni leta 1992. Leto zatem so se uvrstili v finale svetovnega prvenstva in izgubili z Rusijo. Na naslednjem svetovnem prvenstvu leta 1995 na Islandiji, so v finalu premagali Hrvaško in tako postali prva francoska reprezentanca, ki je osvojila naslov svetovnega prvaka v ekipnih športih. Uspeh so ponovili na svetovnem prvenstvu na domačih tleh leta 2001. Serijo neuspešnih nastopov na evropskih prvenstvih so prekinili z zlato medaljo v Švici leta 2006. Z osvojitvijo naslova evropskih prvakov so postali šele tretja reprezentanca (za Nemčijo in Rusijo), ki je osvojila zlato na vseh treh najpomembnejših tekmovanjih. Četrtemu mestu na svetovnem prvenstvu v Nemčiji in tretjemu na evropskem prvenstvu na Norveškem, je sledila serija treh zlatih medalj - na OI v Pekingu , SP na Hrvaškem in EP v Avstriji .